झारखंड में भी मोदी की लहर, 12 सीटें भाजपा की झोली में, कांग्रेस का सफाया
रांची, लोकसभा चुनाव में देश भर में नरेंद्र मोदी की लहर के बीच ही झारखंड की 14 संसदीय सीटों में से 12 सीटों पर भाजपा ने कब्जा जमा लिया है, जबकि दुमका में पार्टी प्रत्याशी की हार के लिए निर्वाची पदाधिकारी को जिम्मेवार ठहराते हुए पुनर्मतगणना की मांग की है, वहीं राजमहल संसदीय सीट से भाजपा प्रत्याशी काफी कम अंतर से पीछे चल रहे हैं। रांची लोकसभा सीट से भाजपा के रामटहल चौधरी अपने निकटतम प्रतिद्वंद्वी कांग्रेस के सुबोधकांत सहाय को 1,99,303 मतों के अंतर से पराजित किया। जबकि सिंहभूम संसदीय सीट से भाजपा के लक्ष्मण गिलुवा ने जय भारत समानत पार्टी की गीता कोड़ा को 87,542 मतों के अंतर से पराजित किया। वहीं गोड्डा संसदीय क्षेत्र से भाजपा के निशिकांत दूबे ने अपने निकटतम प्रतिद्वंदी कांग्रेस के फुरकान अंसारी को 60,682 वोटों के अंतर से पराजित किया। हजारीबाग से भाजपा के जयंत सिन्हा ने अपने निकटतम प्रतिद्वंदी कांग्रेस के सौर नरायण सिंह को 1,59,128 वोटों के अंतर से पराजित किया। चतरा लोकसभा सीट से भाजपा के सुनील कमार सिंह ने अपने निकटतम प्रतिद्वंदी कांग्रेस के धीरज साद साहू को 1,78,026 मतों के अंतर से हराया, वहीं दुमका संसदीय सीट से झामुमो के शिबू सोरेन ने 39,030 मतों के अंतर से अपने निकटतम प्रतिद्वंदी भाजपा के सुनील सोरेन को पराजित किया। कोडरमा से भाजपा के रवींद्र राय ने अपने निकटतम तिद्वंदी भाकपा-माले के राजकुमार यादव को 92,693 मतों के अंतर से हराया। लोहरदगा से भाजपा के सुदर्शन भगत ने कांग्रेस के रामेश्वर उरांव को 6,489 मतों के अंतर से पराजित किया, पलामू संसदीय सीट से भाजपा के बीडी राम ने राजद के मनोज भुईयां को 2,63,942 मतों के अंतर से हराया। राजमहल संसदीय सीट के लिए मतगणना जारी है।
awa_Deva awa_Deva